《西湖亭》
宋代·薛利和

一泓泉色涨漪涟，窃号西湖几百年。泛出芰荷钱万叠，洗开杨百眼三眠。

雪鸥卧听禅僧磬，锦鲤行惊钓客船。若比钱塘江上景，欠他十里好风烟。

作者简介：薛利和，字天益，兴化（今福建莆田）人。仁宗景祐五年（一○三八）进士。历知春、潮、韶三州。累迁屯田员外郎。神宗熙宁间，通判广州。事见《莆阳比事》卷二。今录诗四首。